Sarah Boone

Sarah Boone, jaiotzaz Sarah Marshall (Craven konderria, Ipar Carolina, AEB, 1832 –  New Haven, Connecticut, AEB,  1904) estatubatuar esklaboa, jostuna eta asmatzaile afroamerikarra izan zen. 1892ko apirilaren 26an, Estatu Batuetako 473.563 patentea lortu zuen, lisatzeko taulan egindako hobekuntzengatik.

 Ibilbidea 
Sarah Marshall Craven konderrian jaio zen, Ipar Carolinan, New Bern hiritik gertu, 1832an. Hiru neba-ahizpekin batera, esklabo jaio zen, eta horrek hezkuntza formalean sartzea galarazi zion. Etxean hezi zuen aitonak. 1847ko azaroaren 25ean James Boone-rekin (edo Boon-ekin) ezkondu zen New Bernen eta zortzi seme-alaba izan zituen. James Boonerekin ezkondu ostean, nahi bako morrontzatik askatu zuten, baina ez dago xehetasun gehiagorik.

Boone familia Ipar Carolinatik New Havenera (Connecticut) joan zen, AEBko Sezesio Gerra hasi aurretik. Winter Streeteko 30. zenbakiko etxe batean bizitzen jarri ziren. Dixwell Avenueko Eliza Kongregazionaleko kidea izan zen, eta jostun lan egin zuen.

 Asmakizuna: mahukak eta, lisatzeko taula 
Booneren lisatzeko taula diseinatu zuen, mahuken  eta emakumeen jantzien gorputza lisatzearen kalitatea hobetzeko. Lisatzeko ohol oso estua, kurbatua eta egurrezkoa diseinatu zuen, formak eta egiturak arropa mauka bati egokitzea ahalbidetzeko. Gainera, itzulgarria zen, eta, hortaz, mahukaren bi aldeak lisa zitezkeen.Patent US473653 - IRONING-BOARD - Google Patents

Judy W. Reedek zortzi urte lehenago patente bat jaso zuen eta patente bat lortu zuen lehen emakume afroamerikarra izan zen. 

Miriam Benjamin, Ellen Eglin eta Sarah E. Gooderekin batera, Boone asmatzailea izan zen, eta aitzindaria etxerako teknologia berri bat garatzen.

 Erreferentziak 

 Kanpo estekak 

Kategoria:Estatubatuarrak
Kategoria:Esklaboak
Kategoria:Emakume jostunak
Kategoria:Emakume asmatzaileak
Kategoria:Ameriketako Estatu Batuetako asmatzaileak